Deklarason de Susiadade AUDITEC
Mison
AUDITEC ten kome se mison stóde na sirvise de públike, branjende inpréza i otes organizason d’setor privóde, susial i de stóde, d’aria d’iknómke, prestónde sirvise d’odituria i kes ote sirvise ralasionóde, i sirvise de asesuria i de konsulturia de jeston, tude fete pa uns prufisional konptente i dedikóde, koza e k’ta kontribuí, tanbê, pa situá i/o avaliá puzison i dzenpenhe finanser, pa amdjorá trabói, nu jeral, i pa alkansá objetive de kada instituison, de manera a kressentá valor.
Valores
AUDITEC ta atuá k’ baze na kes prinsipe étke i diontolójke, k’e própi de prufison d’un kontablista, n’ondê ta stóde senpre prezente kes valor sima indpendénsa, objetividade, rigor téknike i onestidade mural i intlektual.
Metudulujia de trabói
Konde kontaktóde pa un Klienti, AUDITEC primer ta analizal ses nessidade, o el ta manifestal se intendimente ralasionóde k’ ánbite iobjetive dakel mison k’el propol. El ta prezental, anton, un metudulujia de trabói pa abordá kel mison, tude dente dakes objetive k’kel prope kliente ta sperá alkansá. Dspos d’es siná un termu de kunprimise, AUDITEC ta prufundá análizi de objete de kel mison i el ta dfní sis nível de riske. Asegir ta ben parte de planiamente i prugramason de kel trabói, se izekuson na terene, un sintze, i un primer ralator, pa kel klienti fazê sis prope komentar. Dspos de analizá kes komentar k’kel klienti fazê de kel primer ralator, anton, ta pruduzide un ralator dfnitive de kel mison.
Kontrole de kolidade
AUDITEC ta sigi exe régra lisin: Tude trabói fete pa un oditor i konsultor k’funson d’asistente e rivide pa un oditor i konsultor sénior. Kada mison, na tude sis faze de izekuson, disde se aseitason te sinatura de sê ralator dfnitive, ten k’ pasá pa oi fine d’un sose, ke e responsavel pa el. AUDITEC ma sis sose k’e Oditor Sertfikóde, pamóde es e menbre de Órda Prufisional de Oditor i Kontablista Sertfikóde, eje e obrigóde stode senpre dspunivel pa kolker kontrole de kolidade k’es Órda intendê fazê.
est_Latn nya_Latn kea_Latn spa_Latn kea_Latn por_Latn kea_Latn por_Latn vec_Latn